Anexă

la Hotărârea Guvernului

Programul prioritar de investiții multianual pentru perioada 2025-2029 destinat creșterii  
eficienței sistemului de garanție-returnare

**Capitolul I**

**Dispoziții privind obiectivele minime anuale de returnare a ambalajelor SGR aferente anului 2025**

**Articolul 1**

Pentru anul 2025, administratorul SGR, are obligația de a atinge obiectivele stabilite în conformitate cu dispozițiile art. 4 alin. (2) din Hotărârea Guvernului nr. 1.074/2021 privind stabilirea sistemului de garanţie-returnare pentru ambalaje primare nereutilizabile, cu modificările și completările ulterioare, Anexa nr. 3 la Ordonanţa de urgenţă nr. 196/2005 privind Fondul pentru mediu, aprobată prin Legea nr. 105/2006 pentru aprobarea Ordonanţei de urgenţă a Guvernului și Anexa 5 la Legea nr. 249/2015 privind modalitatea de gestionare a ambalajelor şi a deşeurilor de ambalaje, cu modificările și ulterioare.

**Articolul 2**

1. În scopul extinderii și eficientizării rețelei de colectare, administratorul SGR va asigura, până la data de 31 decembrie 2025, creșterea densității punctelor de returnare până la o medie de 1,5 puncte de colectare la 1.000 de locuitori.
2. Obiectivul prevăzut la alin. (1) trebuie să conducă la asigurarea accesului pentru cel puțin 70% din populația României la puncte de returnare funcționale.

**Articolul 3**

Administratorul SGR, are obligația de a eficientiza costurile logistice și operaționale, urmărind reducerea acestora cu minimum 35% per unitate colectată, raportat la nivelul anului 2024.

**Articolul 4**

1. Pentru anul 2025, administratorul sistemului are obligația de a îmbunătăți calitatea materialelor colectate în vederea creșterii nivelului de puritate a materialelor colectate până la minimum 95%, raportat la nivelul de 90% înregistrat în anul 2024;
2. Se vor implementa măsuri care să asigure trasabilitatea completă a materialelor colectate în cadrul sistemului.
3. Administratorul SGR va urmări menținerea unui grad de satisfacție al personalului de minimum 80%, conform unui sistem intern de evaluare validat metodologic.

**Articolul 5**

(1) Pe parcursul anului 2025, administratorul SGR are obligația de a menține un flux de numerar pozitiv.  
(2) În vederea respectării obligațiilor financiare, administratorul SGR, va asigura:  
a) plata la termen a obligațiilor financiare către comercianți și furnizori;  
b) reducerea la minimum a datoriilor restante;  
c) achitarea în termen a obligațiilor fiscale.

**Capitolul II**

**Dispoziții privind alocările financiare pentru perioada 2025–2029 destinate eficientizării sistemului de garanție-returnare**

**Articolul 6**

(1) În perioada 2025–2029, administratorul SGR, are obligația de a realiza investiții în valoare totală estimată de 353 milioane lei, în scopul eficientizării sistemului de garanție-returnare și al atingerii obiectivelor legale privind returnarea și reciclarea ambalajelor primare nereutilizabile.

(2) Investițiile vor fi alocate pe următoarele domenii prioritare:

a) 220 milioane lei pentru atingerea obiectivelor legale privind rata de returnare și rata de reciclare, inclusiv extinderea rețelei de puncte de colectare la nivel național;

b) 105 milioane lei pentru creșterea eficienței sistemului de garanție-returnare ;

c) 28 milioane lei pentru îmbunătățirea calității și purității materialelor transmise reciclatorilor.

**Articolul 7**

(1)Pentru anul 2025, valoarea totală a investițiilor este de 73 milioane lei, repartizată astfel:

a) 33,1 milioane lei pentru atingerea obiectivelor legale de returnare și reciclare;

b) 19,2 milioane lei pentru creșterea eficienței sistemului de garanție-returnare;

c) 16 milioane lei pentru creșterea eficienței sistemului de garanție-returnare prin asigurarea purității materialelor colectate;

d) 4,6 milioane lei pentru extinderea rețelei de puncte de colectare la nivel național.

(2)Detalierea sumelor alocate pentru anul 2025 este prevăzută în tabelul următor:

|  |  |  |  |  |  |  |
| --- | --- | --- | --- | --- | --- | --- |
| **Data de început** | **Data de implementare** | **Departament** | **Descriere** | **Valoarea totală a investiției (RON)** | **Zona de interes** | **Obiectiv** |
| Martie | Iulie | Operațiuni (Fabrici) | 2 x Linii pentru Sortare Constanta & Oradea | 32,500,000 | Capacitate | 1. Atingerea obiectivelor pentru 2025 conform legislației |
| Mai | Septembrie | Operațiuni (Fabrici) | 7 x Sistem de transport pentru sticlă | 1,500,000 | Cost/ transport tone | 2. Creșterea eficienței veniturilor și costurilor |
| Mai | Octombrie | Operațiuni (Fabrici) | 4 x Automatizarea liniilor de alimentare | 10,000,000 | 95% puritate material | 2. Creșterea eficienței veniturilor și costurilor |
| August | Decembrie | Operațiuni (Fabrici) | 4 x Sortatoare optice suplimentare | 16,000,000 | 95% puritate material | 3. Îmbunătățirea eficacității SGR |
| Aprilie | Iunie | Operațiuni (Fabrici) | 7x Sistem de etichetare pentru baloți | 2,500,000 | Trasabilitate materiale | 2. Creșterea eficienței veniturilor și costurilor |
| Martie | Decembrie | Logistica | Dispecerat de control intern etapa I - evaluare | 2,500,000 | Logistică de ultimă generație | 2. Creșterea eficienței veniturilor și costurilor |
| Iunie | Octombrie | IT | Aplicație mobilă pentru consumatori (loializare) | 600,000 | Accesibilitate pentru consumatori | 1. Atingerea obiectivelor pentru 2025 conform legislației |
| Aprilie | Septembrie | IT | Automatizări procese financiare de bază (RPA) | 1,750,000 | Automatizarea facturării | 2. Creșterea eficienței veniturilor și costurilor |
| Mai | Octombrie | Marketing | 5 RVM Mobile | 2,500,000 | Acoperire rural | 4. Creșterea numărului de puncte de colectare pe întreg teritoriul României |
| Mai | Noiembrie | IT | Îmbunătățirea experienței utilizatorului (aplicația mobilă pentru comercianți) | 800,000 | Accesibilitatea comercianților cu amănuntul | 4. Creșterea numărului de puncte de colectare pe întreg teritoriul României |
| Iunie | Decembrie | IT | Îmbunătățirea experienței utilizatorului (Portalul SGR ) | 1,350,000 | Îmbunătățirea experienței utilizatorului | 4. Creșterea numărului de puncte de colectare pe întreg teritoriul României |
| Mai | Noiembrie | Legal | Managementul contractelor juridice | 500,000 | Managementul contractelor juridice | 2. Creșterea eficienței veniturilor și costurilor |
| Mai | Noiembrie | Financiar | platformă de achiziții integrate de la selecția furnizorului până la plată | 500,000 | Platforma IT pentru achiziții | 4. Creșterea numărului de puncte de colectare pe întreg teritoriul României |
| **Total 2025 73.000.000 (RON)** | | | | | |

**Articolul 8**

Pentru anul 2026, valoarea totală a investițiilor este de 70 milioane lei, repartizată astfel:

a) 30,7 milioane lei pentru atingerea obiectivelor legale de returnare și reciclare;

b) 27,7 milioane lei pentru creșterea eficienței sistemului de garanție-returnare;

c) 11,7 milioane lei pentru asigurarea purității materialelor colectate.

**Articolul 9**

Pentru anul 2027, valoarea totală a investițiilor este de 70 milioane lei, repartizată astfel:

a) 34 milioane lei pentru atingerea obiectivelor legale de returnare și reciclare;

b) 36 milioane lei pentru creșterea eficienței sistemului de garanție-returnare.

**Articolul 10**

Pentru anul 2028, valoarea totală a investițiilor este de 70 milioane lei, repartizată astfel:

a) 54 milioane lei pentru atingerea obiectivelor legale de returnare și reciclare;

b) 16 milioane lei pentru creșterea eficienței sistemului de garanție-returnare.

**Articolul 11**

Pentru anul 2029, valoarea totală a investițiilor este de 70 milioane lei, repartizată astfel:

a) 65 milioane lei pentru atingerea obiectivelor legale de returnare și reciclare;

b) 5 milioane lei pentru creșterea eficienței sistemului de garanție-returnare.

**Capitolul III**

**Dispoziții privind investițiile operaționale și logistice aferente anului 2025**

**Articolul 12**

În anul 2025, administratorul SGR, are obligația de a implementa investiții în domeniile operațional și logistic, în scopul asigurării unui flux constant și calitativ superior de materiale rezultate în urma procesării ambalajelor, optimizării costurilor și asigurării preluării la timp a materialelor din piață.

**Articolul 13**

(1) Pentru atingerea țintelor prevăzute de legislația aplicabilă pentru anul 2025, administratorul SGR, va realiza investiții în valoare de 32,5 milioane lei în vederea instalării a două linii de sortare în municipiile Constanța și Oradea, până cel târziu la data de 30 iunie 2025**.**

(2) Investiția prevăzută la alin. (1) are ca scop asigurarea capacității necesare de procesare pentru toate materialele ambalate previzionate a fi colectate în anul 2025.

**Articolul 14**

(1) În vederea creșterii veniturilor și optimizării costurilor de operare, administratorul SGR va implementa următoarele măsuri în cursul anului 2025:

a) automatizarea liniilor de alimentare, cu finalizare până la 30 septembrie 2025, în valoare de 10 milioane lei, în scopul reducerii personalului operațional și creșterii purității materialului la un nivel de minimum 95%;

b) modernizarea sistemului de transport al sticlei, cu termen de finalizare până la 31 august 2025, prin achiziționarea de echipamente adaptate containerelor de 24 tone, în valoare de 4 milioane lei, având ca obiectiv reducerea costurilor per tonă cu 40%;

c) efectuarea, până cel târziu la data de 31 mai 2025, a unei analize privind posibilitatea preluării în regim intern a serviciilor de control al transportului de mărfuri, în două etape distincte:

* contractarea activității de analiză până la data de 31 martie 2025;
* finalizarea evaluării și formularea concluziilor până la data de 31 mai 2025**.**

**Articolul 15**

(1) În scopul creșterii calității materialelor sortate prin sistemul de garanție-returnare, administratorul SGR va realiza investiții în valoare de 16 milioane lei pentru instalarea de sortatoare optice suplimentare în fiecare fabrică, cu termen de implementare până la data de 30 septembrie 2025.

(2) Măsura prevăzută la alin. (1) are ca obiectiv atingerea unui nivel de puritate a materialelor de minimum 95%.

**Articolul 16**

Valoarea totală estimată a investițiilor prevăzute la articolele 13–15 este de 62,5 milioane lei și va fi suportată integral de către administratorul SGR, conform programului prioritar de investiții multianual

**Capitolul IV**

**Dispoziții privind investițiile operaționale și logistice aferente perioadei 2026–2029**

**Articolul 17**

(1) În perioada 2026–2029, administratorul SGR, are obligația de a implementa un program de investiții în domeniile operațional și logistic, în scopul asigurării unui flux constant și de calitate superioară de materiale rezultate din procesarea ambalajelor colectate, optimizării costurilor și garantării preluării la timp a materialelor din piață.

(2) Valoarea totală estimată a investițiilor prevăzute la alin. (1) este de 221,65 milioane lei.

**Articolul 18**

(1) În vederea creșterii eficienței și eficacității operaționale, administratorul SGR, va implementa următoarele măsuri:

a) optimizarea numărului de angajați prin automatizarea și modernizarea liniilor de producție din toate fabricile aflate în exploatare;

b) creșterea calității materialelor sortate la un nivel de puritate de minimum 95% prin instalarea de sisteme suplimentare de sortare optică și automatizarea proceselor;

c) introducerea de tehnologii avansate în fabrici, în scopul reducerii emisiilor de dioxid de carbon și eficientizării energetice;

d) înlocuirea echipamentelor uzate sau deteriorate pentru asigurarea continuității activității operaționale.

**Articolul 19**

(1) Pentru îmbunătățirea capacității de raportare, monitorizare și trasabilitate, administratorul SGR, va implementa următoarele măsuri:

a) instalarea de sisteme de supraveghere, control și achiziție de date (SCADA) pentru monitorizarea și evaluarea în timp real a funcționării fabricilor;

b) dezvoltarea unui sistem integrat de monitorizare și raportare a producției la nivel de echipament și proces tehnologic;

c) asigurarea trasabilității complete a materialelor, de la punctul de colectare (comercianți) până la reciclatori.

**Articolul 20**

(1) În scopul creșterii eficienței logistice, administratorul SGR, va realiza următoarele acțiuni:

a) elaborarea și evaluarea unui plan de continuitate operațională privind contractul încheiat cu furnizorul actual de servicii logistice, care va include analiza oportunității reorganizării modelului de gestionare logistică prin preluarea parțială sau totală a activităților de transport de către operator ori prin redistribuirea acestora la nivel regional.

b) evaluarea alternativelor de transport în scopul reducerii costurilor, inclusiv posibilitatea transportului materialelor sub formă de baloți către centre regionale sau micro-fabrici.

**Articolul 21**

Investițiile prevăzute în prezentul capitol se vor realiza etapizat, pe parcursul anilor 2026–2029, în conformitate cu planificarea operațională și cu alocările bugetare anuale aprobate.

**Capitolul V**

**Dispoziții privind investițiile în sistemele informatice destinate eficientizării și extinderii funcționale a SGR**

**Articolul 22**

(1) În anul 2025, S.C. administratorul SGR, prin departamentul IT, consolidează platforma informatică utilizată în cadrul sistemului de garanție-returnare, în scopul stabilizării funcționării, optimizării proceselor și sprijinirii îndeplinirii obiectivelor legale de colectare și reciclare.

(2) În aplicarea alin. (1), se vor realiza următoarele acțiuni:

a) implementarea de aplicații informatice de monitorizare a performanței, în vederea asigurării unui timp de funcționare optim al portalului SGR;

b) optimizarea bazelor de date pentru automatizarea generării de rapoarte operaționale și financiare;

c) dezvoltarea de soluții informatice care să permită trasabilitatea materialelor colectate în cadrul sistemului.

(3) Valoarea totală estimată a investițiilor prevăzute la alin. (2) este de 350.000 lei, suma fiind asigurată din bugetul alocat departamentului IT pentru anul 2025.

**Articolul 23**

(1) În anul 2025, administratorul SGR, prin departamentele IT, Marketing și Logistică, implementează acțiuni destinate îmbunătățirii experienței utilizatorilor în interacțiunea cu platformele digitale ale sistemului SGR.

(2) În scopul prevăzut la alin. (1), operatorul va realiza următoarele activități:

a) modernizarea aplicației mobile destinată comercianților, astfel încât aceasta să devină principalul instrument de interacțiune digitală cu operatorul sistemului;

b) optimizarea portalului SGR pentru o utilizare facilă pe dispozitive mobile, prin adaptarea interfeței și a funcționalităților acestuia;

c) dezvoltarea unei aplicații mobile dedicate loializării consumatorilor, care să susțină implicarea activă a acestora în sistemul de garanție-returnare.

(3) Valoarea totală estimată a investițiilor pentru realizarea obiectivelor prevăzute în prezentul articol este de 2,4 milioane lei.

**Articolul 24**

(1) În anul 2025, administratorul SGR, prin departamentele Financiar, IT, Achiziții și Juridic, implementează măsuri de automatizare a proceselor suport, în scopul creșterii eficienței operaționale și susținerii obiectivelor sistemului de garanție-returnare.

(2) În cadrul acestor măsuri, operatorul va realiza următoarele activități:

a) automatizarea proceselor financiare, prin utilizarea de tehnologii informatice bazate pe inteligență artificială și automatizare robotizată (RPA), aplicabile inclusiv plăților, facturării către reciclatori și gestionării matricei de utilizatori;

b) dezvoltarea și implementarea unei platforme informatice integrate pentru gestionarea întregului flux de achiziții, precum și a unui sistem electronic de evidență și management al contractelor juridice.

(3) Valoarea totală estimată a investițiilor prevăzute la alin. (2) este de 2.700.000 lei, sumă ce va fi asigurată din bugetul administratorului SGR pentru anul 2025.

**Articolul 25**

(1) Măsurile prevăzute la articolele 22–24 fac parte din programul unitar de investiții informatice aferent anului 2025, derulat de administratorul SGR.

(2) Valoarea totală estimată a programului prevăzut la alin. (1) este de 5.500.000 lei, sumă asigurată din bugetul alocat pentru anul 2025.

(3) Indicatorii de performanță corespunzători implementării programului sunt:

a) reducerea cu minimum 20% a incidentelor raportate de utilizatorii sistemului de garanție-returnare (consumatori, producători, comercianți);

b) contribuția directă la atingerea obiectivelor anuale de returnare și reciclare stabilite prin legislația în vigoare.

**Capitolul VI**

**Dispoziții privind investițiile informatice aferente perioadei 2026–2029**

**Articolul 26**

(1) În perioada 2026–2029, administratorul SGR, are obligația de a implementa un program de investiții informatice în vederea sprijinirii dezvoltării durabile, eficienței operaționale și extinderii funcționale a sistemului de garanție-returnare.

(2) Obiectivele programului sunt: îmbunătățirea experienței utilizatorilor, automatizarea proceselor informatice și creșterea performanței generale a sistemului IT.

**Articolul 27**

În scopul îmbunătățirii experienței utilizatorilor, operatorul va implementa un sistem de asistență bazat pe inteligență artificială, integrat în portalul informatic și în aplicația mobilă destinată comercianților.

**Articolul 28**

(1) În vederea extinderii automatizării proceselor informatice, vor fi implementate următoarele măsuri:

a) integrarea tehnologiilor de inteligență artificială și învățare automată pentru detectarea tentativelor de fraudă;

b) introducerea unui sistem de testare automată pentru componentele critice ale sistemului informatic;

c) dezvoltarea de modele predictive pentru optimizarea proceselor de planificare operațională.

**Articolul 29**

(1) Pentru creșterea performanței generale a infrastructurii informatice, operatorul va adopta următoarele soluții:

a) implementarea unui sistem informatic integrat pentru managementul resurselor;

b) dezvoltarea unui sistem avansat de planificare a resurselor și operațiunilor;

c) consolidarea securității informatice prin monitorizare avansată, detecție a intruziunilor, autentificare multifactorială și prevenirea pierderii datelor;

d) introducerea unui sistem de rezervă pentru asigurarea continuității activității informatice.

**Articolul 30**

Valoarea totală estimată a investițiilor prevăzute în prezentul capitol este de 4.200.000 euro, aferentă perioadei 2026–2029.

**Capitolul VII**

**Investiții în marketing și comunicare pentru extinderea punctelor de colectare, cu prioritate în mediul rural**

**Articolul 31**

(1) În perioada 2025–2029, administratorul SGR, implementează acțiuni specifice de marketing, în scopul susținerii extinderii rețelei de puncte de colectare a ambalajelor, cu prioritate în mediul rural și în zonele cu acces redus la infrastructura de colectare existentă.

(2) Măsurile de promovare vor urmări:

a) creșterea gradului de informare și conștientizare a populației privind funcționarea sistemului de garanție-returnare;

b) stimularea participării voluntare la returnarea ambalajelor în rândul locuitorilor din zonele slab acoperite;

c) susținerea logistică și vizuală a extinderii punctelor de colectare prin dotarea cu echipamente mobile sau unități adaptate.


**Articolul 32**

(1) Obiectivul de extindere a punctelor de colectare prevăzut la art. 31 este susținut vizual prin graficele redate în prezentul capitol, după cum urmează:


a) figura 1 – „Obiectiv Acoperire 2025”, care ilustrează estimarea punctelor de colectare la nivel național, cu accent pe zonele rurale;

b) figura 2 – „RVM-urile Mobile - Extinderea Accesibilității” care prezintă distribuția echipamentelor mobile destinate colectării ambalajelor.

(2) Imaginile menționate la alin. (1) fac parte integrantă din prezentul document.



**Figura 1- Obiectiv Acoperire 2025**





**Figura 2- Echipamente automate de preluare (RVM) Mobile - Extinderea Accesibilității**

**Capitolul VIII**

**Planul detaliat de investiții transmis de administratorul SGR**

**Articolul 33**

(1)Planul de investiții aferent perioadei 2025–2029, detaliat în funcție de zonele de interes, obiective, indicatori de performanță, resurse alocate, riscuri identificate și măsuri de diminuare a acestora, este prevăzut în tabelul de mai jos.

|  |  |  |  |  |  |  |
| --- | --- | --- | --- | --- | --- | --- |
| **Zona de interes** | **Obiectiv** | **KPI** | **Resurse Alocate** |  | **Riscuri** | **Masuri diminuare riscuri** |
| Capacitate | 1. Atingerea obiectivelor pentru 2025 conform legislației | 100% capacitate procesare (formula de calcul : Capacitate procesare/Forecast colectare =% = min 100%) | Departamentul de investitii, Intretinere si Directori de fabrica + Echipa de proiect Furnizor |  | Implementarea tarzie a liniilor datorita aprobarii tarzi a bugetului de investitii si al timpului de fabricatie al echipamentelor | Organizare Tender pt servicii de sortare externe pt a fi folosit in eventualitatea implementarii cu intarziere a noilor capacitati de sortare, Instituirea unui program de lucru pe sistemul 24/7 in sezonul de varf in fabricile afectate |
| Cost/ transport tone | 2. Creșterea eficienței veniturilor și costurilor | 100% transport 20 Tone incepand cu Septembrie 2024 | Directori de fabrica, Departamentul de investitii + echipa proiect Furnizor |  | Pierderi financiare din cauza cantitatilor reduse transportate per cursa | Introducerea unui sistem paralel de descarcare a containerelor de sticla colectate din piata in bene de 24 tone pana la implementarea noului sistem |
| 95% puritate material | 2. Creșterea eficienței veniturilor și costurilor | 1.Personal fabrici 760 2.Puritate Material 95% | Directori de fabrica, Departamentul de investitii + echipa proiect Furnizor |  | Costuri ridicate asociate procesarii materialelor din fabrica si pierderi financiare datorita puritatii materialelor | Implementarea de sortare finala manuala pana la implementarea echipamentelor si cresterea verificarilor de calitate in fabrici |
| 95% puritate material | 3. Îmbunătățirea eficacității DRS | 95% puritate in sortarea materialelor incepand cu Octombrie 2025 | Departamentul de investitii + echipa proiect Furnizor |  | Pierderi financiar datorita contaminarii materialelor | Implementarea de sortare finala manuala pana la implementarea echipamentelor si cresterea verificarilor de calitate in fabrici |
| Trasabilitate materiale | 2. Creșterea eficienței veniturilor și costurilor | Trasabilitate completa de la Fabrici la Reciclatori | Directori de fabrica, Departament Calitate + Echipa de proiect Furnizor |  | Pierderi financiare din cauza mitigarii volumelor si a lipsei de capacitate de urmarire in special al calitatii materialelor | Dubla cantarire si etichetare a balotilor, transport dedicat per fabrica fara mixarea materialelor intre fabrici |
| Logistică de ultimă generație | 2. Creșterea eficienței veniturilor și costurilor | 98% ridicare la timp din total univers national de puncte de colectare | Director de Logistica + Firma de consultanta specializata |  | Transport ineficient la nivel de costuri sau intrerupere temporara de scurta durata a serviciului de transport pe zone | Urmarire zilnica a planificarii si implementarii planificarii de transport de catre echipa de Logistica RetuRO, plan de actiune analizat zilnic pentru deviatii |
| Accesibilitate pentru consumatoriy | 1. Atingerea obiectivelor pentru 2025 conform legislației | Numar de descarcari: 50.000 20% utilizatori activi lunar (din numarul maxim de descarcari) | Departament IT, Departament Marketing, Departament Logistica, echipa furnizor solutii IT |  | 1. Riscuri de Dezvoltare și Implementare 1•1Risc: Întârzieri în dezvoltarea aplicației din cauza provocărilor tehnice sau a problemelor de coordonare între IT, Marketing, Logistică și furnizorul IT. 1•1Risc: Funcționalități insuficiente sau experiență utilizator slabă, ceea ce poate duce la o rată scăzută de adopție. 1•1Risc: Probleme de compatibilitate cu diferite sisteme de operare (iOS, Android) sau cu dispozitive mai vechi. 2. Riscuri de Conformitate și Reglementare 1•1Risc: Neîndeplinirea cerințelor legislative pentru 2025 privind accesibilitatea digitală și stimulentele pentru consumatori. 1•1Risc: Probleme legate de protecția datelor și conformitatea GDPR din cauza unei gestionări necorespunzătoare a informațiilor utilizatorilor. 1•1Risc: Lipsa integrării aplicației cu Sistemul de Garanție-Returnare (SGR), ceea ce poate duce la neconformitate legală. 3. Riscuri de Adopție și Implicare a Consumatorilor 1•1Risc: Nivel scăzut de utilizare din cauza lipsei de informare sau a percepției că aplicația este dificil de utilizat. 1•1Risc: Comercinații și partenerii logistici ar putea să nu sprijine pe deplin programul digital de loializare, reducând eficiența acestuia. 1•1Risc: Lipsa suportului multilingvistic, limitând adopția aplicației în rândul consumatorilor care nu vorbesc limba română. 4. Riscuri Operaționale și de Mentenanță 1•1Risc: Performanță slabă a aplicației (timpi de răspuns mari, blocări frecvente, vulnerabilități de securitate). 1•1Risc: Costuri ridicate de întreținere și lipsa unui buget alocat pentru actualizări și îmbunătățiri. 1•1Risc: Dependența excesivă de furnizorii externi de soluții IT, ceea ce poate duce la întârzieri sau blocaje. 5. Riscuri de Securitate și Fraudă 1•1Risc: Utilizarea frauduloasă a sistemului de loializare (exploatarea unor vulnerabilități pentru obținerea de beneficii nejustificate). 1•1Risc: Amenințări cibernetice, cum ar fi atacurile de tip phishing, breșele de date sau hacking-ul aplicației. | 1. Măsuri pentru Riscurile de Dezvoltare și Implementare ✔ Definirea unor etape clare de implementare și termene limită pentru fiecare departament implicat. ✔ Derularea de teste cu utilizatori înainte de lansarea oficială pentru a îmbunătăți experiența consumatorilor. ✔ Asigurarea compatibilității cu diferite sisteme de operare și optimizarea pentru dispozitive mai vechi. 2. Măsuri pentru Riscurile de Conformitate și Reglementare ✔ Audituri periodice pentru verificarea conformității cu legislația în vigoare. ✔ Implementarea unor mecanisme de protecție a datelor precum criptarea și gestionarea consimțământului utilizatorilor. ✔ Asigurarea unei integrări eficiente cu Sistemul de Garanție-Returnare (SGR) pentru respectarea cerințelor legale. 3. Măsuri pentru Creșterea Adoptării Aplicației ✔ Lansarea unei campanii de informare despre beneficiile aplicației și modul de utilizare. ✔ Colaborarea activă cu comercianții și partenerii logistici pentru a sprijini adoptarea aplicației. ✔ Introducerea suportului multilingvistic, astfel încât aplicația să fie accesibilă unui număr mai mare de utilizatori. 4. Măsuri pentru Riscurile Operaționale și de Mentenanță ✔ Testarea continuă a aplicației pentru identificarea și rezolvarea rapidă a erorilor. ✔ Asigurarea unui buget de întreținere sustenabil pentru actualizări și îmbunătățiri constante. ✔ Diversificarea furnizorilor IT pentru a reduce riscul de dependență de un singur partener tehnologic. 5. Măsuri pentru Reducerea Riscurilor de Securitate și Fraudă ✔ Implementarea unui sistem de detectare a fraudei, care să identifice utilizările suspecte ale aplicației. ✔ Întărirea securității cibernetice, inclusiv autentificare în doi pași și criptare avansată a datelor. ✔ Educarea utilizatorilor cu privire la riscurile de phishing și utilizarea în siguranță a aplicației. |
| Automatizarea facturării | 2. Creșterea eficienței veniturilor și costurilor | 1. Automatizare 100% 2. Eficienta operationala - reducerea timpului de emitere a facturilor 3. Precizie și reducerea erorilor; reducerea timpului de reconciliere | Departament IT, Departament Financiar, echipa furnizor solutii IT |  | 1. Probleme tehnice si de sistem 2. Risc de erori in date si facturare 3. Securitate si conformitate | Solutie robusta si testare intensiva, integrare corecta cu celelalte sisteme, backup, organizarea de sesiuni de training, asistenta postimplementare |
| Acoperire rural | 4. Creșterea numărului de puncte de colectare pe întreg teritoriul României | 1 unitate mobilă → 18 vizite/zi, 220 comercinați/lună. Impact anual: 5,5 milioane de ambalaje colectate per unitate. Proiect pilot: 5 unități → 27,5 milioane de ambalaje/an pentru 1.100 comercianți Număr județe acoperite: 10, număr localități: 250-300. | Departament comercial: stabilirea ariilor geografice adresate si oferirea de suporti comerciantiilor deserviti; Departmanet marketing: comunicarea in zonele deservite pentru a facilita recrutarea comerciantilor si convingerea lor in adpotarea SGR; Departamentul Logistica: definirea rutelor pe baza lsitei de comercianti; Departamentul financiar: stabilirea unui mecanism de plata mai rapid post ridicare. |  | 1. Riscuri Operaționale 1•Î1ntârzieri în achiziția și implementarea unităților mobile RVM. 1•1Planificare ineficientă a rutelor, ceea ce poate duce la costuri operaționale ridicate. 2. Riscuri Tehnice 1•1Defecțiuni sau avarii ale unităților RVM mobile, afectând procesul de colectare. 1•1Probleme în colectarea și raportarea datelor din cauza unor erori de integrare a sistemelor. 3. Riscuri de Conformitate și Reglementare 1•1Nerespectarea reglementărilor privind gestionarea deșeurilor sau transportul acestora. 1•Î1ntârzieri în obținerea autorizațiilor necesare pentru operarea unităților mobile RVM. 4. Riscuri privind Adoptarea de către comercinați și Consumatori 1•1Participare redusă a comercianți mici și HoReCa din cauza complexității procesului. | 1. Măsuri pentru Riscurile Operaționale ✔ Stabilirea unor termene clare pentru achiziție și diversificarea furnizorilor pentru a evita întârzierile. ✔ Implementarea unui sistem de optimizare a rutelor în timp real pentru a eficientiza transportul. 2. Măsuri pentru Riscurile Tehnice ✔ Crearea unui program de mentenanță preventivă și echipe de intervenție rapidă pentru reparații. ✔ Asigurarea unei infrastructuri IT solide și testarea continuă a sistemelor pentru a preveni erorile de colectare a datelor. 3. Măsuri pentru Riscurile de Conformitate și Reglementare ✔ Monitorizarea constantă a legislației și actualizarea procedurilor pentru a respecta reglementările în vigoare. ✔ Colaborarea proactivă cu autoritățile pentru a simplifica și accelera procesul de obținere a autorizațiilor. 4. Măsuri pentru Creșterea Adoptării Proiectului ✔ Organizarea de sesiuni de instruire și oferirea de stimulente pentru comerciantii mici și HoReCa. ✔ Derularea unor campanii de conștientizare și educare a comerciantilor pentru a încuraja utilizarea RVM-urilor mobile. |
| Accesibilitatea comercianților la aplicatia mobila, care va deveni hub-ul principal pentru interactiunea lor cu RetuRO | 4. Creșterea numărului de puncte de colectare pe întreg teritoriul României | Reducerea cu 20% a incidentelor raportate de utilizatorii SGR (consumatori, producători, comercianți) Crestere cu 25% a numarului de descarcari 10.000 de utilizatori activi lunar | Departament IT, Departament Marketing, Departament Logistica, echipa furnizor solutii IT |  | 1. Riscuri de Dezvoltare și Implementare 1•1Risc: Întârzieri în dezvoltarea și optimizarea aplicației mobile pentru comercianți din cauza complexității procesului. 1•1Risc: Funcționalități insuficiente sau greu de utilizat, ceea ce poate duce la reticență în adopție din partea comercianților.  2. Riscuri de Conformitate și Reglementare 1•1Risc: Nerespectarea cerințelor legale privind accesibilitatea digitală pentru comercianți. 1•1Risc: Probleme de securitate a datelor, inclusiv gestionarea datelor comercianților în conformitate cu GDPR. 1•1Risc: Dificultăți în integrarea aplicației cu platformele și sistemele interne RetuRO, ceea ce poate afecta fluxul operațional.  3. Riscuri de Adopție și Utilizare de către Comercianți 1•1Risc: Comercianții pot considera aplicația dificil de utilizat sau neesențială pentru activitatea lor zilnică, ceea ce poate duce la o rată scăzută de utilizare. 1•1Risc: Lipsa instruirii adecvate a comercianților, ceea ce poate duce la neînțelegeri privind modul de utilizare a aplicației. 1•1Risc: Conexiune slabă la internet în anumite zone, afectând accesibilitatea aplicației mobile.  4. Riscuri Operaționale și de Mentenanță 1•1Risc: Probleme tehnice sau întreruperi ale aplicației, ceea ce poate afecta operațiunile zilnice ale comercianților. 1•1Risc: Costuri ridicate de mentenanță și actualizări, fără un plan clar de optimizare a resurselor. 1•1Risc: Lipsa unui suport tehnic eficient pentru comercianți în cazul apariției unor erori sau dificultăți tehnice.  5. Riscuri de Securitate și Fraudă 1•1Risc: Comerciantii ar putea manipula sistemul de înregistrare a returnărilor pentru a obține beneficii financiare. 1•1Risc: Vulnerabilități cibernetice care ar putea permite atacuri asupra datelor comercianților și tranzacțiilor lor. | 1. Măsuri pentru Riscurile de Dezvoltare și Implementare ✔ Planificarea unui calendar clar de implementare cu obiective etapizate și teste de utilizabilitate înainte de lansare. ✔ Crearea unei interfețe intuitive și ușor de utilizat, dezvoltate împreună cu feedback- ul comercianților. 2. Măsuri pentru Riscurile de Conformitate și Reglementare ✔ Audituri regulate pentru asigurarea conformității cu legislația privind accesibilitatea digitală și protecția datelor. ✔ Implementarea unor măsuri de securitate pentru protejarea datelor comercianților, inclusiv criptarea și autentificarea multi-factor. ✔ Integrarea aplicației cu infrastructura digitală RetuRO pentru a asigura un flux de date fiabil și eficient. 3. Măsuri pentru Creșterea Adoptării Aplicației de către Comercianți ✔ Lansarea unui program de instruire și suport pentru comercianți, inclusiv tutoriale video și sesiuni de training online. ✔ Crearea unui sistem de asistență rapidă, prin chatbot sau suport telefonic, pentru a rezolva rapid problemele comercianților. ✔ Asigurarea accesibilității aplicației și pentru zone cu conexiune slabă la internet, prin opțiuni de utilizare offline. 4. Măsuri pentru Riscurile Operaționale și de Mentenanță ✔ Implementarea unui sistem de monitorizare a performanței aplicației, pentru detectarea și remedierea rapidă a problemelor tehnice. ✔ Stabilirea unui buget clar pentru mentenanță și dezvoltări ulterioare, pentru a susține îmbunătățirile constante. ✔ Crearea unui suport tehnic dedicat, pentru a evita întreruperile operaționale. 5. Măsuri pentru Reducerea Riscurilor de Securitate și Fraudă ✔ Introducerea unui sistem de verificare și audit al returnărilor, pentru a preveni abuzurile și fraudele comercianților. ✔ Implementarea unor măsuri avansate de securitate cibernetică, cum ar fi firewall- uri inteligente și detecția anomaliilor. ✔ Educația comercianților cu privire la securitatea datelor și utilizarea corectă a aplicației. |
| Îmbunătățirea experientei utilizatorilor pentru o utilizare mai usoara pe dispozitive mobile | 4. Increase the number of collection points throughout Romania | Reducerea cu 20% a incidentelor raportate de utilizatorii SGR (consumatori, producători, comercianți) Atingerea unui grad de satisfactie a utilizatorilor de 80% (masurata prin sondaj ad-hoc) | Departament IT, Departament Marketing, Departament Logistica, echipa furnizor solutii IT |  | 1. Riscuri de Dezvoltare și Implementare 1•1Risc: Funcționalitățile portalului nu sunt suficient de intuitive pentru producători și comercianți, ceea ce poate duce la greșeli în raportare sau utilizare incorectă. 1•1Risc: Portalul nu este complet optimizat pentru dispozitive mobile, iar utilizatorii trebuie să folosească laptopuri sau PC-uri pentru a accesa funcțiile esențiale, ceea ce îngreunează activitatea comercianților mici. 2. Riscuri de Adopție și Utilizare de către Comercianți și Producători 1•1Risc: Comercianții mici și producătorii nu înțeleg cum să folosească portalul pentru gestionarea retururilor, ceea ce îngreunează fluxul de reciclare. 1•1Risc: Interfața portalului nu este adaptată pentru diverse categorii de utilizatori (UAT-uri, operatori salubritate), ceea ce duce la frustrare și erori. 1•1Risc: Timpul necesar pentru înregistrarea în portal și efectuarea operațiunilor este prea mare, ceea ce afectează productivitatea comercianților. 3. Riscuri Operaționale și de Mentenanță 1•1Risc: Încărcarea lentă a portalului sau probleme de accesibilitate în perioadele cu trafic intens (de exemplu, la raportările lunare obligatorii). 1•1Risc: Lipsa unei echipe de suport tehnic disponibile pentru comercianți și producători, ceea ce prelungește timpul de soluționare a problemelor tehnice. 4. Riscuri de Securitate și Fraudă 1•1Risc: Posibile atacuri cibernetice asupra portalului, afectând datele comercianților. 1•1Risc: Manipularea datelor de către comercianți sau producători pentru a raporta volume de ambalaje nereale și a obține beneficii financiare nejustificate. 1•1Risc: Scurgeri de informații. | 1. Măsuri pentru Riscurile de Dezvoltare și Implementare ✔ Crearea unor fluxuri simplificate pentru raportare și utilizarea portalului, testate împreună cu comercianții și producătorii. ✔ Optimizarea portalului pentru dispozitive mobile, asigurându-se că majoritatea funcțiilor sunt accesibile de pe telefon sau tabletă. 2. Măsuri pentru Creșterea Adoptării și Utilizării Portalului ✔ Organizarea de sesiuni de instruire și crearea unor ghiduri video pentru utilizarea portalului. ✔ Personalizarea interfeței portalului pentru diferite categorii de utilizatori (producători, comercianți, UAT, operatori salubritate). ✔ Implementarea unei versiuni mai rapide și mai eficiente pentru operațiunile frecvente, reducând timpul petrecut pe platformă. 3. Măsuri pentru Riscurile Operaționale și de Mentenanță ✔ Optimizarea infrastructurii IT pentru a suporta volum mare de trafic, mai ales în perioadele de raportare. ✔ Crearea unui helpdesk dedicat pentru comercianți și producători, disponibil în intervale extinse pentru suport tehnic. 4. Măsuri pentru Reducerea Riscurilor de Securitate și Fraudă ✔ Implementarea unor sisteme avansate de detectare a tentativelor de fraudă, bazate pe inteligență artificială. ✔ Utilizarea autentificării în doi pași și a verificărilor de identitate pentru accesul la portal. ✔ Monitorizarea constantă a activității pe portal pentru a identifica și preveni eventualele breșe de securitate. |
| Managementul contractelor juridice | 2. Creșterea eficienței veniturilor și costurilor | trasabilitatea intregului proces de incheiere a contractelor - 90% din contractele cu furnizorii | Departament Juridic, Departament IT, Departament Achizitii, echipa furnizor solutii IT |  | 1. Riscuri de Implementare Ris: Funcționalitățile platformei nu sunt suficient de intuitive pentru utilizatori ceea ce poate duce la neadoptarea acesteia de catre Departementele interne Risc: Întârzieri în implementare din cauza complexității procesului. 2. Riscuri de Adopție și Utilizare de către departamentele interne •Risc: Utilizatorii nu înțeleg cum să folosească platforma •Risc: Utilizatorii pot considera platforma dificil de utilizat sau neesențială pentru activitatea lor zilnică, ceea ce poate duce la o rată scăzută de adoptie si utilizare. 3. Rezistenta la schimbare din partea utilizatorilor | 1. Măsuri pentru Riscurile de Implementare ✔ Crearea unor fluxuri simplificate si selectarea unei platforme cu functionalitati intuitive pentru utilizatori si usor de utilizat ✔ Planificarea unui calendar clar de implementare cu obiective etapizate 2. Măsuri pentru Creșterea Adoptării și Utilizării ✔Organizarea de sesiuni de instruire și crearea unor tutoriale video pentru utilizarea platformei ✔Desemnarea unei persoane dedicate din cadrul Departamentului de Legal pentru a oferi suport si indrumare in ceea ce priveste utilizarea platformei. 3. Măsuri pentru a mitiga rezistenta la schimbare ✔ Crearea unor fluxuri simplificate si selectarea unei platforme usor de utilizat si de adoptat de catre utilizatori prin care acestia pot avea trasabilitate cu privire la procesul de inchiere al contractelor. |
| Platforma IT pt achizitii | 4. Creșterea numărului de puncte de colectare pe întreg teritoriul României | 1. Digitalizare 100% a procesului de achizitie, de la selectie furnizor si negocierea contractelor pana la emiterea de comezi 2. Reducerea timpului mediu de aprobare a comenzilor 3. Rapoarte periodice a cheltuielilor pe categoriii de achizitie si pe furnizori 4. Facilitarea proiectelor de reducere de cost si de valoare adaugata 5. Facilitarea evaluarii periodice a furnizorilor | Departament Achizitii, Departament Financiar, Departament IT, echipa furnizor solutii IT |  | Probleme de ordin tehnic si dificultati in integrarea sistemului cu celelalte siteme interne existente ale Returo | Testare intensiva a platformei si asistenta post implementare; organizarea de sesiuni de training |

(2) Tabelul prevăzut la alin. (1) a fost elaborat de administratorul sistemului de garanție-returnare și a fost transmis autorității competente în vederea autorizării și monitorizării aplicării investițiilor angajate.

(3) Tabelul face parte integrantă din prezentul capitol și reprezintă instrumentul de referință pentru urmărirea implementării etapizate a măsurilor prevăzute în prezentul act.